‘जीवन व्यथा को दूर करती है श्रीमद भागवत’
बाल संत बांके बिहारी महाराज ने कहा कि श्रीमदभागवत कथा जीवन के कष्ट पीडा व्यथा को दूर करती है और जहां तक इसकी आवाज जाती है वहां की भूमि पवित्र हो जाती है। पूर्वजों के निमित्त की जाने वाली कथा पितृ आत्माओं को मुक्तिदिलाती है। वे खंडेलवाल छात्रावास में चल रहे भागवत कथा ज्ञान यज्ञ में प्रवचन दे रहे थे। कार्यक्रम के दूसरे दिन शनिवार को बाल संत के प्रवचन सुनने के लिए श्रद्धालुओं की भीड़ रही।
गुरुवर राजाराम महाराज के सानिध्य में बालसंत ने भजन कथा सुनाते हुए कहा कि इसमें सत्य की वंदना की गई है, क्योंकि चाहे कोई भी धर्म ले लो, हिंदू, इस्लाम, यहुदी, बौद्ध सभी धर्म में सत्य को सर्वोपरि माना गया है और कोई भी धर्म झूठ को बढ़ावा नही देता हैं। व्यक्ति-व्यक्ति के बीच परस्पर सत्य से ही प्रेम बढता है। बालसंत ने कथा के 24 अवतारों की शुरुआत करते हुए सुखदेव महाराज का प्राकट्य जन्म वृतांत सुनाया और कहा कि भगवान की पूजा निष्काम भाव से होनी चाहिए। बिना कुछ मांगे प्रभु की वंदना करने पर आपको भगवान सब कुछ दे देगा। कथा के दौरान नारद ऋषि के पात्र रूप धरकर भजनों पर नृत्य कर भावभंगिमाओं को प्रस्तुत किया। वहीं पांडाल में मौजूद महिलाएं भी भजनों पर झूमती नजर आई।
प्रवचन के दौरान भजनों ने बांधा समां
प्रवचनके दौरान बालसंत ने कई प्रसंगो के बीच भजनों की प्रस्तुतियां देकर समां बांध लिदया। बाल संत ने च्थाली भर ने लाई खिचडो, जिमावे बेटी जाट री, जिमो म्हारा सावरिया...ज् समेत गुरुवंदना च्गुरुसा म्हाने प्रेम प्यालो पायो रे...ज् समेत एक से बढकर एक भक्ति गीत प्रस्तुत किए।इस मौके आयोजक परिवार के छगनलाल खंडेलवाल ने पूजा अर्चना की तथा भरत भाई, कैलाश कुलवाल, लोकेश खंडेलवाल आदि आयोजन समिति के लोगों ने प्रसाद वितरण एवं अन्य व्यवस्थाओं को संभाला। आयोजन में शहर समेत आसपास के गांवो से लोगो ने कथा श्रवण कर भाग लिया।
नरसी भगत की महिमा अपरम्पार : विध्या दीदी
खंडेलवालछात्रावास में चल रही भागवत कथा के साथ-साथ दूसरे सत्र में सेविका विद्या दीदी की ओर से नानी बाई का मायरा सुनाते हुए नरसी पुर्नजन्म, नरसी चरित्र, गोलोक धाम का रास दर्शन और नानी बाई के मायरे की तैयारी के विविध प्रसंगो को सुनाकर भक्तों को भावविभोर कर दिया। उन्होंने बताया कि किस प्रकार नरसीजी को उनकी भाभी द्वारा तिरस्कार के बाद गृह त्यागना पडा और नानी बाई के पुत्री के विवाह की कुमकुम पत्रिका जोशी द्वारा जुनागढ़ले जाने के प्रसंग को सुनाया। दीदी ने कथा के बीच भजनों की प्रस्तुति देकर सभी को झूमने पर मजबूर कर दिया।
awa_Deva hin_Deva hin_Deva hin_Deva hin_Deva hin_Deva hin_Deva